CELEX: 52007PC0092
Language: sl
Date: 2007-03-09
Title: Predlog uredba Sveta o spremembi Uredbe (ES) št. 527/2003 o dovoljenju za ponudbo in dobavo nekaterih iz Argentine uvoženih vin, namenjenih za neposredno prehrano ljudi, na katerih so bile opravljene enološke obdelave, ki niso predvidene v Uredbi (ES) št. 1493/1999

Pomembno pravno obvestilo

|

52007PC0092

Predlog uredba Sveta o spremembi Uredbe (ES) št. 527/2003 o dovoljenju za ponudbo in dobavo nekaterih iz Argentine uvoženih vin, namenjenih za neposredno prehrano ljudi, na katerih so bile opravljene enološke obdelave, ki niso predvidene v Uredbi (ES) št. 1493/1999  /* KOM/2007/0092 končno */  

	[pic] | KOMISIJA EVROPSKIH SKUPNOSTI |Bruselj, 9.3.2007COM(2007) 92 konč.PredlogUREDBA SVETAo spremembi Uredbe (ES) št. 527/2003 o dovoljenju za ponudbo in dobavo nekaterih iz Argentine uvoženih vin, namenjenih za neposredno prehrano ljudi, na katerih so bile opravljene enološke obdelave, ki niso predvidene v Uredbi (ES) št. 1493/1999(predložila Komisija)OBRAZLOŽITVENI MEMORANDUMVina s poreklom iz tretjih držav, za katera so bili uporabljeni enološki postopki, ki jih predpisi Skupnosti ne dovoljujejo, se lahko dajo v promet za neposredno prehrano ljudi samo z odstopanjem, o katerem odloči Svet. Postopek odstopanja je določen v členu 45(2) Uredbe (ES) št. 1493/1999 o skupni ureditvi trga za vino. Vinom s poreklom iz Argentine se lahko doda jabolčna kislina za uravnavanje njihove kislosti; ta enološki postopek, ki je dovoljen v Argentini in ga je odobril Mednarodni urad za vinsko trto, je v Evropski uniji prepovedan.Pogajanja, ki se nanašajo zlasti na vzajemno priznavanje enoloških postopkov vsake strani, potekajo med Skupnostjo, ki jo zastopa Komisija, in Mercosurjem, katerega članica je Argentina, v okviru globalnih pogajanj za sklenitev sporazuma o trgovini z vinom. Pogajanja so se začela 2002 in še vedno potekajo. Ta sporazum naj bi zlasti določil, da bi lahko Argentina navedeni postopek stalno uporabljala. Da bi Komisija v pogajanjih pokazala pozitivno in konstruktivno stališče ter da bi se izognili vsakršnim tržnim motnjam, je treba začasno dovoljenje za ta enološki postopek, ki je pomemben za nekatera argentinska vina, podaljšati do začetka veljavnosti sporazuma, ki bo rezultat navedenih pogajanj, in najdlje do 31. decembra 2008.Komisija predlaga, da se dovoli jabolčno kislino v vinih, ki so v Skupnost uvoženi iz Argentine, in sicer do konca pogajanj, ki potekajo med Skupnostjo in Mercosurjem, katerega članica je Argentina, in so v okviru možnosti namenjena sklenitvi sporazuma o trgovini z vinom.PredlogUREDBA SVETAo spremembi Uredbe (ES) št. 527/2003 o dovoljenju za ponudbo in dobavo nekaterih iz Argentine uvoženih vin, namenjenih za neposredno prehrano ljudi, na katerih so bile opravljene enološke obdelave, ki niso predvidene v Uredbi (ES) št. 1493/1999SVET EVROPSKE UNIJE JE –ob upoštevanju Pogodbe o ustanovitvi Evropske skupnosti,ob upoštevanju Uredbe Sveta (ES) št. 1493/1999 z dne 17. maja 1999 o skupni ureditvi trga za vino[1] in zlasti člena 45(2) Uredbe,ob upoštevanju predloga Komisije,ob upoštevanju naslednjega:(1) Z odstopanjem od člena 45(1) Uredbe (ES) št. 1493/1999 Uredba Sveta (ES) št. 527/2003[2] dovoljuje, da se v Skupnost uvozi v Argentini proizvedena vina, za katera so bili uporabljeni enološki postopki, ki niso določeni s predpisi Skupnosti, zlasti dodajanje jabolčne kisline. Dovoljenje je poteklo 31. decembra 2006.(2) Uporaba jabolčne kisline je enološki postopek, ki ga je odobril Mednarodni urad za vinsko trto in vino (OIV).(3) Pogajanja med Skupnostjo in Mercosurjem, katerega članica je Argentina, še vedno potekajo z namenom sklenitve sporazuma o trgovini z vinom. Ta pogajanja se zlasti nanašajo na enološke postopke vsake strani in na zaščito geografskih označb.(4) Do začetka veljavnosti sporazuma med Skupnostjo in Mercosurjem o trgovini z vinom, ki bo medsebojno priznaval enološke postopke vsake strani in tako olajšal uvoz v Skupnost vina s poreklom iz Argentine, ki bi mu bila lahko dodana jabolčna kislina, je treba podaljšati dovoljenje za zadevni postopek pri argentinskih vinih do začetka veljavnosti dovoljenja navedenega postopka in najdlje do 31. decembra 2008.(5) Uredbo (ES) št. 527/2003 je zato treba ustrezno spremeniti –SPREJEL NASLEDNJO UREDBO:Člen 1V drugem pododstavku člena 1(1) Uredbe (ES) št. 527/2003, se datum „31. decembra 2006“ nadomesti z „31. decembra 2008“.Člen 2Ta uredba začne veljati na dan objave v Uradnem listu Evropske unije .Uporablja se od 1. januarja 2007.Ta uredba je v celoti zavezujoča in se neposredno uporablja v vseh državah članicah.V Bruslju, …Za SvetPredsednikFINANČNI IZKAZ |1. | PRORAČUNSKE VRSTICE: 05 02 09 Poglavje 10 – Kmetijske dajatve | ODOBRITVE PPS 2007: 1 487 mio EUR PPP 2007: 1 486,9 mio EUR |2. | NASLOV UKREPA: Uredbe Sveta o spremembi Uredbe (ES) št. 527/2003 o dovoljenju za ponudbo in dobavo nekaterih iz Argentine uvoženih vin, namenjenih za neposredno prehrano ljudi, na katerih so bile opravljene enološke obdelave, ki niso predvidene v Uredbi (ES) št. 1493/1999. |3. | PRAVNA PODLAGA: Člen 45(2) Uredbe Sveta (ES) št. 1493/1999 |4. | CILJI: Podaljšanje odstopanja za argentinska vina do 31. decembra 2008. |5. | FINANČNI VPLIVI | OBDOBJE 12 MESECEV (v milijonih EUR) | TEKOČE PRORAČUNSKO LETO 2007 (v milijonih EUR) | NASLEDNJE PRORAČUNSKO LETO 2008 (v milijonih EUR) |5.0 | ODHODKI V BREME – PRORAČUNA ES (NADOMESTILA / INTERVENCIJE) – DRŽAVNIH PRORAČUNOV – DRUGIH PODROČIJ | p.m. | p.m. | p.m. |5.1 | PRIHODKI – LASTNI VIRI ES (DAJATVE/CARINE) – NACIONALNI | – | – | – |2009 | 2010 | 2011 | 2012 |5.0.1 | PREDVIDENI ODHODKI | – | – | – | – |5.1.1 | PREDVIDENI PRIHODKI | – | – | – | – |5.2 | NAČIN IZRAČUNA: – |6.0 | ALI SE PROJEKT LAHKO FINANCIRA IZ ODOBRENIH PRORAČUNSKIH SREDSTEV, VKLJUČENIH V USTREZNO POGLAVJE TEKOČEGA PRORAČUNA? | DA/NE |6.1 | ALI SE PROJEKT LAHKO FINANCIRA S PRENOSI MED POGLAVJI TEKOČEGA PRORAČUNA? | DA/NE |6.2 | ALI BO TREBA SPREJETI DODATEN PRORAČUN? | DA/NE |6.3 | ALI BO ODOBRENA PRORAČUNSKA SREDSTVA TREBA VKLJUČITI V PRIHODNJE PRORAČUNE? | DA/NE |OPOMBE: Gre za podaljšanje odstopanja, s katerim se Argentini dovoljuje izvoz vina v Skupnost. Ukrep bi lahko imel posledice na odhodke Skupnosti, vezane na dodatne količine vina na trgu. Vendar te posledice niso izmerljive. Finančnega vidika prihodkov se zaradi pomanjkanja podatkov ne da številčno izraziti. |[1] UL L 179, 14.7.1999, str. 1. Uredba, kakor je bila nazadnje spremenjena z Uredbo (ES) št. 2165/2005 (UL L 345, 28.12.2005, str. 1).[2] UL L 78, 25.3.2003, str. 1. Uredba, kakor je bila nazadnje spremenjena z Uredbo (ES) št. 1912/2005 (UL L 307, 25.11.2005, str. 1).